Svinesteik

Svinesteik eller svinestek beskrivelser ei steik (middagsrett) laget av svin, men den bør ikke forveksles med den edlere skinkesteika (selv om dette ofte skjer, også i kommersiell sammenheng), som utelukkende lages av et stykke fra låret på grisen. Ei skinkesteik kan godt kalles ei svinesteik, men det kan også både nakkesteik, bogsteik og grytesteik av svin kalles. Den norske svinesteika er mer lik den danske flæskestegen, som riktignok varierer mer med hensyn til råvaren, men heller ikke er noen parallell til ekte skinkesteik.

Mørning og tilberedning 
Nakkesteik (ofte ei mindre utbeinet steik fra nakkekammen), bogsteik og grytesteik (av mørbraden) består av mindre mørt kjøtt enn ei ekte skinkesteik. Dette kan i en viss grad kompenseres, ved å legge kjøttet i saltvann i et døgn før det skal brukes. Bruk én desiliter salt per liter vann. Saltvannet vil «smelte» bindevevet, som er opphavet til seigheten i denne typen kjøtt. Etter et døgn i saltvann tar man opp kjøttet og tørker av det, før eventuelt svoren rutes og steiken krydres med salt og pepper på tradisjonelt vis. Steika behandles videre som ei ekte skinkesteik. Et alternativ til å legge kjøttet i saltvann er å koke eller trekke steika. Det gir et mørt og saftig resultat. Langtidssteiking i gryte vil ytterligere mørne kjøttet og sikre at det blir saftig og smakfullt.

 Medium stekt svinesteik med svor = 70 °C, godt stekt svinesteik med svor 75 °C
 Medium stekt svinesteik uten svor = 65 °C, godt stekt svinesteik uten svor 72 °C

Referanser 

Norsk tradisjonsmat
Svinekjøttretter